b"\n_START_ARTICLE_\nFleca Balmes\n_START_SECTION_\nDescripci\xc3\xb3\n_START_PARAGRAPH_\nForn ubicat en un edifici al carrer Balmes 156 d'estil Secession constru\xc3\xaft entre el 1910 i el 1911 de l'arquitecte Francesc Fargas. L'establiment ocupa el local dret de la planta baixa amb una \xc3\xbanica obertura. Aquesta est\xc3\xa0 formada per bastiments de fusta dels aparadors laterals (el s\xc3\xb2col bicolor es va substituir) i la porta amb reixa de ferro amb barres corbades i un manat d'espigues de blat en el centre. L'establiment es va reformar del tot als anys cinquanta. El disseny de la porta va ser fet de Manuel Crespo, el fill del primer titular del negoci, i va comprar tamb\xc3\xa9 el quadre de Melchor que representa tres infants menjant. Sobre la porta hi ha un dibuix de Montserrat Mainar mostrant des de la sega fins a l'elaboraci\xc3\xb3 del pa. El r\xc3\xa8tol de l'establiment \xc3\xa9s un pa fet de resina que s'aguanta amb un suport de forja del qual penja un fanal i el cartell._NEWLINE_Com a elements d'inter\xc3\xa8s a l'interior es conserva la m\xc3\xa0quina registradora National i a la paret dreta un moble arrambador amb bastiment de fusta i plafons de mirall als laterals, amb el vidre gravat amb un manat d'espigues a dalt, i una pintura amb uns nens menjant en un camp de blat al centre.\n_START_SECTION_\nHist\xc3\xb2ria\n_START_PARAGRAPH_\nL'establiment va obrir el 1908 fundat per Eduard Crespo i Blasa Mart\xc3\xad i ha anat passant de generaci\xc3\xb3 en generaci\xc3\xb3. A la d\xc3\xa8cada del 1940 el fill dels fundadors va reformar el local."